《登最高亭》
明代·张天赋

山城微雨夜生凉，月上山头喜复光。荆棘已除当日秽，桂兰新放九秋香。

岩花带笑留人醉，野鹤忘机见客忙。遥指西郊在乾上，美人平地着黄裳。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。